

**Συγχαρητήρια ΚΟΑ για τους Special Olympics**

Συνεχίζονται οι επιτυχίες για την κυπριακή αποστολή στους Παγκόσμιους Ειδικούς Ολυμπιακούς Αγώνες που διεξάγονται στο Βερολίνο.

Στον Στίβο ο Κυριάκος Ιωάννου πήρε το χρυσό μετάλλιο στο mini ακόντιο και ο Γιώργος Χριστοδούλου το αργυρό στη σφαιροβολία, στην κολύμβηση ο Δημήτρης Γιαννή κέρδισε το χρυσό στα 100μ πρόσθιο, ενώ στο bocce η Λένα-Δήμητρα Έλφιγκ κατέκτησε το χρυσό. Στην ποδηλασία η Στέλλα Παπαβασιλείου κατέκτησε το αργυρό μετάλλιο στα 2Κ ατομικής χρονομέτρησης και ο Γιώργος Παύλου το χάλκινο, στο bowling η Αντρη Κακούσιη και η Νικολέττα Χριστοφόρου πήραν το αργυρό στο Unified Double, ενώ στην επιτραπέζια αντισφαίριση η Στυλιανή Παφίτη κατέκτησε το αργυρό μετάλλιο στο απλό γυναικών.

Ο Κυπριακός Οργανισμός Αθλητισμού συγχαίρει τους αθλητές και τις αθλήτριες, καθώς και τους προπονητές τους, για τις διακρίσεις τους και εύχεται καλή επιτυχία στα υπόλοιπα μέλη της αποστολής της Κυπριακής Ομοσπονδίας Ειδικών Ολυμπιακών.